b'\n_START_ARTICLE_\nBattlestar Galactica (sezonul 2)\n_START_SECTION_\nProduc\xc8\x9bie \xc8\x99i primire\n_START_PARAGRAPH_\n\xc3\x8en urma succesului primului sezon de 13 episoade, Sci-Fi Channel a comandat un al doilea sezon de 20 de episoade la 23 februarie 2005. Sezonul a avut premiera \xc3\xaen Statele Unite pe canalul Sci-Fi la 15 iulie 2005, av\xc3\xa2nd premiera \xc3\xaen Marea Britanie, Irlanda \xc8\x99i Canada \xc3\xaen ianuarie 2006. \xc3\x8en toamna anului 2005, transmisia celui de-al doilea sezon a fost oprit\xc4\x83, Sci-Fi Channel proced\xc3\xa2nd la fel ca \xc8\x99i cu serialul Stargate, planul fiind s\xc4\x83 se  \xc3\xaempart\xc4\x83 un sezon de 20 episoade \xc3\xaen dou\xc4\x83 p\xc4\x83r\xc8\x9bi (un "sezon de iarn\xc4\x83" \xc8\x99i un "sezonul de var\xc4\x83" fiecare cu 10 episoade), pentru a evita concuren\xc8\x9ba puternic\xc4\x83 a marilor re\xc8\x9bele de televiziune care \xc3\xaempart sezoanele \xc3\xaen dou\xc4\x83 p\xc4\x83r\xc8\x9bi, un "sezon de prim\xc4\x83var\xc4\x83, altul de toamn\xc4\x83". Universal Home Video s-a folosi de aceast\xc4\x83 pauz\xc4\x83 ca o oportunitate de a vinde episoadele difuzate p\xc3\xa2n\xc4\x83 \xc3\xaen prezent \xc3\xaentr-un set de DVD-ul, numindu-l "Sezonul 2.0". Ultimul episod din prima jum\xc4\x83tate a sezonului, "Pegasus", a fost ini\xc8\x9bial cu 15 minute prea lung pentru a fi difuzat, dar potrivit creatorului serialului Ronald Moore, echipa de produc\xc8\x9bie a decis s\xc4\x83 taie din episod. Versiunea mai lung\xc4\x83 a episodului "Pegasus" apare pe pachetul de DVD-uri Battlestar Galactica sezonul 2.5, care a fost lansat \xc3\xaen SUA la 19 septembrie 2006. Re\xc8\x9beaua britanic\xc4\x83 Sky nu a contribuit financiar la al doilea sezon, de\xc8\x99i \xc3\xaen Marea Britanie a fost men\xc8\x9bionat numele acestei companii la sf\xc3\xa2r\xc8\x99itul fiec\xc4\x83rui episod._NEWLINE_A doua jum\xc4\x83tate a sezonului ("Sezonul 2.5") a \xc3\xaenceput s\xc4\x83 fie difuzat\xc4\x83 la 6 ianuarie 2006, dup\xc4\x83 o pauz\xc4\x83 de trei luni, \xc3\xaen cursul c\xc4\x83reia Sci-Fi Channel a dus o campanie intens\xc4\x83 de publicitate. Battlestar Galactica a primit aprecieri considerabile din partea criticii din presa mainstream, inclusiv fiind numit spectacolul # 1 din 2005 de c\xc4\x83tre revista Time \xc8\x99i a ap\xc4\x83rut \xc3\xaen  numeroase liste cu cele mai bune zece emisiuni TV din 2005 \xc8\x99i 2006, liste editate de c\xc4\x83tre publica\xc8\x9bii cum ar fi Chicago Tribune, Entertainment Weekly, Newsday \xc8\x99i TV Guide. De asemenea, Institutul American de Film a numit Battlestar Galactica ca fiind unul dintre cele cele mai bune zece spectacole de televiziune din 2005. Au existat \xc8\x99i unele critici potrivit c\xc4\x83rora c\xc3\xa2teva episoade care urmeaz\xc4\x83 dup\xc4\x83 "\xc3\x8envierea navei, Partea a 2-a" nu se aseam\xc4\x83n\xc4\x83 [calitativ \xc8\x99i narativ] cu episoadele anterioare, cum ar fi episodul "Black Market", lucru pentru care chiar \xc8\x99i Ron Moore \xc8\x99i-a exprimat un oarecare dispre\xc8\x9b. Moore a declarat pe blogul s\xc4\x83u c\xc4\x83 a sim\xc8\x9bit acest lucru ca pe un rezultat al volumului de munc\xc4\x83 mai mare, fiind vorba de dou\xc4\x83zeci de episoade \xc3\xaen loc de cele treisprezece ale primului sezon. Cu toate acestea, episodul 15, "Scar", a fost g\xc3\xa2ndit astfel \xc3\xaenc\xc3\xa2t s\xc4\x83 aduc\xc4\x83 serialul \xc3\xaenapoi la nivelul s\xc4\x83u ridicat al calit\xc4\x83\xc8\x9bii, iar  episoadele ulterioare "The Captain\'s Hand", "Downloaded" precum \xc8\x99i finalul sezonului \xc3\xaen dou\xc4\x83 p\xc4\x83r\xc8\x9bi "Lay Down Your Burdens" au fost salutate deopotriv\xc4\x83 de fani \xc8\x99i de critici. Moore \xc8\x99i-a exprimat speran\xc8\x9ba c\xc4\x83 pauza lung\xc4\x83 dintre sezoanele doi \xc8\x99i trei (\xc8\x99apte luni \xc3\xaen loc de dou\xc4\x83) \xc3\xael va ajuta s\xc4\x83 se asigure c\xc4\x83 toate episoadele vor avea un nivel ridicat de calitate, nivel pe care echipa de productie s-a str\xc4\x83duit s\xc4\x83-l men\xc8\x9bin\xc4\x83.\n_START_SECTION_\nLansare pe discuri\n_START_PARAGRAPH_\nSezoanele 2.0 \xc8\x99i 2.5 au fost lansate pe DVD \xc3\xaen Regiunea 1 la 20 decembrie 2005 \xc8\x99i respectiv 19 septembrie 2006, respectively. Sezonul complet a fost lansat pe disc Blu-ray \xc3\xaen Regiunea 1 la 6 aprilie 2010. Sezonul complet a fost lansat pe DVD \xc3\xaen Regiunea 2 la 28 august 2006 \xc8\x99i \xc3\xaen Regiunea 4 la 4 aprilie 2007._NEWLINE_Pachetul DVD cu sezonul 2.0 include primele 10 episoade ale sezonului 2. Ca bonus con\xc8\x9biune comentariile podcast ale creatorului serialului Ronald D. Moore, comentarii pentru 7 din cele 10 episoade, un podcast pentru "Fragged" nu a fost \xc3\xaenregistrat, \xc3\xaen timp ce pentru episoadele "Flight of the Phoenix" \xc8\x99i "Pegasus" nu au fost \xc3\xaenregistrate la timp pentru a fi incluse pe DVD-uri, dar apar pe site-ul oficial. De asemenea con\xc8\x9bine scene \xc8\x99terse din 9 episoade \xc8\x99i o scurt\xc4\x83 prezentare comercial\xc4\x83 a sezonului 2.5.  Pachetul DVD cu sezonul 2.5 DVD include ultimele 10 episoade ale sezonului 2, plus versiunea lung\xc4\x83 de  o or\xc4\x83 a episodului "Pegasus". Ca bonus include comentariile podcast ale lui Moore pentru toate cele 10 episoade; comentariile sale fiind \xc3\xaenso\xc8\x9bite de cele ale scriitorilor David Weddle \xc8\x99i Bradley Thompson la "Scar", ale so\xc8\x9biei sale Terry Dresbach la "Lay Down Your Burdens, Partea 1" \xc8\x99i ale produc\xc4\x83torului executiv David Eick la "Lay Down Your Burdens, Partea a 2-a". Moore \xc8\x99i Eick ofer\xc4\x83 comentarii audio \xc8\x99i pentru versiunea extins\xc4\x83 a episodului "Pegasus", care au fost produse special pentru DVD. De asemenea include scene \xc8\x99terse din 8 episoade, 7 videobloguri ale lui David Eick \xc8\x99i o colec\xc8\x9bie de logouri R&D care apar la sf\xc3\xa2r\xc8\x99itul fiec\xc4\x83rui episod.'